ዲያቆን ዳንኤል፡ ፖለቲካዊ ድሌት ዘይነበረ ኾይኑ እምበር፡ 'ቶም ሲኖዶሳት ክተዓረቑ ከቢድ ኣይምነበረን ዝብል እምነት ኣለዎም። ቅድም ኢሎም ዝተኻየዱ ጻዕርታት ዕርቂ "ከይሳኽዑ ማሕለኻ ዝኾነ ናይታ ሃገር ፖለቲካ'ዩ" ይብሉ። "ምኽንያቱ እቲ ኣብ ዉሽጢ ሃገር ዘሎ ሲኖዶስ ነቲ ናይዛ ሃገር ፖለቲካ፡ እቲ ናይ ወጻኢ ድማ ነቲ ናይ ደገ ፖለቲካ ስለዝድግፉን እቲ ፖለቲካ ኣብ ዘሕድረሎም ጸቕጢ ስለዝወደቑን'ዩ"። እቲ ኣብ ደገ ዘሎ ሲኖዶስ ብቑጽሪ ኣመንቲ እንተድኣተመዚኑ ብጣዕሚ ንኡሽቶ'ዩ፡ ብዘንቀሳቕሶ ገንዘብን ዘሕድሮ ጽዕንቶን ግና ድልዱል እዩ ይብሉ ዲያቆን ዳንኤል። ቀሺ ኤፍሬም ብወገኖም፡ እቶም ኣብ ደገ ዘለዉ ፓትሪያርክ ጥራሕ ዘይኮኑስ ካልኦት ካህናት 'ውን ተመሊሶም ናብ ኣገልግሎት ክኣትዉን ውህደት ክህልውን ኣለዎ በሃሊ እዮም። ተዛማዲ ትሕዝቶ ቅዱስ ሰሙን፡ ጸሓፍቲ ታሪኽ ብዛዕባ ሓቀኛ መልክዕ እየሱስ እንታይ ይብሉ?
